អ៊ីនូកាមី​ ខូរ៉ូនែ

អ៊ីនូកាមី​ ខូរ៉ូនែ (ក្នុងអក្សរឡាតាំង Inugami Korone ​ក្នុងភាសាជប៉ុន 戌神ころね) ជា Virtual Youtuber​ ​​ទាក់ទងនឹងបច្ចេកវិទ្យាស្កេនចលនានិងការផ្សាយអនឡាញផ្ទាល់ និងជា Idol ជនជាតិជប៉ុនល្បីក្នុងវិស័យឌីជីថលរបស់ប្រទេសជប៉ុនផងដែរស្ថិតនៅភ្ជាប់សម្ព័ន្ធជាសមាជិកទីភ្នាក់ងារ "Vtuber"​របស់Hololive ក្រោមការត្រួតត្រាក្រុមហ៊ុន COVER Corp.។ គាត់ត្រូវផ្សាយបង្ហាញលើកដំបូងលើឆានែល Youtube របស់គាត់ក្នុងទម្រង់ជាវីដេអូផ្សាយបន្តផ្ទាល់ (សូមមើល Live Stream) នៅថ្ងៃទី១៩ មេសា ២០១៩ បន្តអាជីពមកទល់សព្វថ្ងៃ។ 

 លក្ខណៈរូបសម្គាល់ 
ហៅឈ្មោះកាត់ទូទៅគឺខូរ៉ូនែ "Korone"។​​ គាត់មានលក្ខណៈរូបរាងជាមនុស្សស្រីស្គមល្មមផ្សំលាយនឹងលក្ខណៈរូបរាងសត្វឆ្កែ​ មានសក់ពណ៌ត្នោតស្រាលវែងមធ្យមចងចុងសក់ជាពីរកន្ទុ​យ មានត្រចៀករបស់ឆ្កែ មានភ្នែកពណ៌ត្នោត អាវពណ៌លឿង និងខ្សែបូមួយចំនួនចងលើដៃអាវ។ 

 អត្តចរិតនិងការងារ 
យោងតាមដំណើរនិទានរឿងរបស់នាង គាត់មកពីកន្លែងលក់នំប័ុងនៅទីក្រុងមួយដែលគាត់ចូលចិត្តិលេងហ្គេមក្នុងពេលទំនេរពេលមិនបម្រើការពារ (Watchdogging) ជាសត្វឆ្កែ។ ហើយតាមការប្រឌិតរឿងតួរបស់គាត់បន្ថែមទៀតនេះដែរ គាត់មានកម្ពស់ ១៥៦​ cm មានខួបកំណើតថ្ងៃទី១ តុលា និងមានអាយុ ៩២​ ឆ្នាំគិតក្នុង "ឆ្នាំអាយុសត្វឆ្កែ" ។  
រូបភាពតូច|264x264px|ខែតុលាឆ្នាំ២០២១ Fan របស់​ Korone នៅតៃវ៉ាន់បានជួលឡានក្រុង ហើយបិទបាំងរូបគាត់លើឡានដើម្បីអបអរខួបកំណើត
គាត់ជាសមាជិកនៃក្រុមលេងហ្គេមរបស់ Hololive គឺ Hololive Gamers ដែលគាត់មានអាកប្បកិរិយាយ៉ាងផ្អែមល្ហែមជិតស្និទ្ធខ្លាំងនឹងសមាជិកដទៃនៃ Hololive។ អ្នកចូលចិត្តិមើលខូរ៉ូនែ (Viewers/Fans) ត្រូវដាក់ឈ្មោះសម្គាល់ហៅថា Koronesuki ដែលពាក្យភ្ជាប់ចុងឈ្មោះនោះ "好きឬ Suki" ក្នុងភាសាជប៉ុនមានន័យថាស្រឡាញ់។ ទស្សនិកជនរបស់គាត់ភាគច្រើនជាជនជាតិជប៉ុន ក៏ប៉ុន្តែនៅមានអ្នកខ្លះមើលគាំទ្រក្រៅកោះជប៉ុនមានដូចជាពួកតៃវ៉ាន់ អាមេរិក ជាដើម។ បន្ថែមទៀត Fan របស់គាត់កត់សម្គាល់សំឡេងសំណើចគាត់ប្រៀបដូចសត្វរំពេសមុទ្រយំស្រែកលឺខ្លាំង។ ប្រយោគល្បីគាត់គឺពាក្យថា "Yubi Yubi" ដែល Yubi បកប្រែថាពីភាសាជប៉ុនគឺម្រាមដៃដែលហេតុបានជាកើតមាននេះមកពីដោយសារគាត់ចង់មានពាក្យស្វាគមន៍ពិសេសចម្លែកម្យ៉ាង មកពីនិយាយលេងពីការសុំម្រាមដៃរបស់ពួកអ្នកទស្សនារបស់គាត់ក្នុងការស្វាគមន៍លើកទី១ (Debut Stream)។ 

គាត់ចូលចិត្តិលេងហ្គេមភ័យរន្ធត់ Horror ទោះជាគាត់ខ្លាចក៏ដោយ និងហ្គេមចម្លែកមិនសូវល្បីដូចជាបែបអាកាសសម័យឆ្នាំកៅសិបទៅពីរពាន់ ជាចំណង់ចំណូលចិត្តម្យ៉ាងរបស់គាត់ ហើយគាត់ក៏មានចំណេះដឹងយ៉ាងទូលំទូលាយអំពីមេឌៀឌីជីថលទាំងទិសបស្ចិមដែរ។ ក្នុងចំណោមសមាជិក Hololive នៅសាខាជប៉ុនទាំងអស់ Korone ទទួលបានអ្នកជាវចំនួន១លាននាក់(Subscribers) មុនគេបង្អស់ បង្ហាញនូវភាពល្បីល្បាញទូលាយរបស់គាត់ជាពិសេសក្នុងសម័យកូវីតឆ្នាំ២០២០។ ដែលបានលើកឡើងជាមុនហើយ គាត់ជាសមាជិកនៃក្រុមលេងហ្គេម Hololive Gamers (ចាប់ផ្តើមនៅឆ្នាំ២០១៨) មានសមាជិកដទៃមាន អូកាមី មីយ៉ូ (Ookami Mio) នែខូម៉ាតា អូខាយូ (Nekomata Okayu)  ស៊ីរ៉ាខាមី ហ្វូពូឃី (Shirakami Fubuki)។ Korone មានភក្ដីភាពខ្លាំងប្រដូចនឹងសត្វឆ្កែពិតមែន មានមិត្តភាពស្និទ្ធស្នាលនឹងពួកទាំងអស់ក្នុង Hololive មានដូចជាសាគូរ៉ាមីខូ និងអ៊ូសាដាភែខូរ៉ា។ល។ ជាពិសេសពេលខ្លះគាត់ចូលចិត្តថើបលេង Okayu បង្ហាញគុណសម្បត្តិបញ្ជាក់ពីមុននេះនឹង។ កាលខ្លះគាត់សម្តែងឆាក(Concert) 3D ខ្លះទៀតគឺហៅអញ្ជើញសមាជិកដទៃទៀតមកលេងនៅផ្ទះគាត់(Offlline Collaboration)...។

កាលពីឆ្នាំ២០២០ មានព្រឹត្តការណ៍សំខាន់ៗពាក់ព័ន្ធវិស័យពាណិជ្ជកម្មក្នុងដំណើរអាជីពរបស់ Korone មានដូចជា៖

 នៅថ្ងៃទី២៨ខែមករាឆ្នាំ២០២០ ត្រូវប្រកាសលើគេហទំព័រព័ត៌មានកម្សាន្តរបស់ Dengekionline ថាគាត់នឹងផ្តើមបង្ហាញមានក្នុងហ្គេម Neptunia Virtual Stars។
 ថ្ងៃទី២ខែកក្កដាឆ្នាំ២០២០ Korone បានប្រកាសលើគណនី Twitter របស់នាងថានឹងលេចមានក្នុងការសហការជាមួយហ្គេមអនឡាញរបស់ CyberStep Toreba។
 ថ្ងៃទី១៧កុម្ភៈឆ្នាំ២០២១ លើគណនី Twitter របស់ Rakugaki Kingdom បានប្រកាសថា Korone រួមជាមួយ Fubuki, Shion, Marine និង Okayu នឹងមានតួបង្ហាញក្នុងហ្គេម Mobile game RPG។
 ថ្ងៃទី១៣សីហាឆ្នាំ២០២១ Hololive បានប្រកាសថា សមាជិក១២នាក់ រួមទាំង Korone (តំណាងឱ្យ SoftBank HAWKS) នឹងចូលរួមក្នុងកិច្ចសហប្រតិបត្តិការជាមួយក្រុមកីឡាបេស្បលជប៉ុនស្ទាត់ចំនួន៦មកពី Pacific League។
 Korone ប្រកាសជាផ្លូវការបានតណែងតាំងជាឯកអគ្គរដ្ឋទូត Sonic the Hedgehog (របស់ក្រុមហ៊ុនវីដេអូហ្គេមជប៉ុនល្បី Sega) នៅថ្ងៃទី២៣ខែមិថុនាឆ្នាំ២០២២។
 ថ្ងៃទី២០ខែកញ្ញាឆ្នាំ២០២២ Hololive ប្រកាសថា Korone រួមទាំងសមាជិកមួយចំនួនផ្សេងទៀតផ្តើមបង្ហាញសំលៀកបំពាក់ជាទំនិញក្នុងហ្គេមល្បី Among Us។
 ថ្ងៃទី២ខែធ្នូឆ្នាំ២០២២​ Hololive បានប្រកាសពីការសហការជាមួយសួនសត្វ Tobu មាន Korone ចូលរួមនិងសមាជិកផ្សេងទៀត​ មានហ្គេម អាហារ ទំនិញផ្សេងៗ។
 ថ្ងៃទី២៨ខែមេសាឆ្នាំ២០២៣ លើគណនី Twitter របស់ Hololive ប្រកាសចូលរួមក្នុងការផ្សព្វផ្សាយផ្សេងៗ សពីកម្មវិធីសហការជាមួយក្រុមកីឡាបេស្បលស្ទាត់ជំនាញជប៉ុន "Yomiuri Giants" នៅ Tokyo Dome ចូលរួមក្នុងការផ្សព្វផ្សាយពាណិជ្ជកម្មផ្សេងៗ។
Korone ក៏បានចេញផ្សាយបទចម្រៀង Singles/Key Tracks មួយចំនួនមានដូចជា៖

 SAIKYO TENSAI WANDERFUL WORLD of KORONE (ころねの最凶天災わんだふぉーわーるど) — ២០២១ 
 Mikkorone×Showtime!! (みっころね×しょうたいむ!!) ជាមួយ Sakura Miko — ២០២២
 Doggy god’s street — ២០២២ 
 Wonky Monkey — ២០២៣
 Kawaiko Check! (かわいこちぇっく！) ជាមួយ HoneyWorks —  ២០២៣
 BITE! KAMU! BITE! ជាមួយ Hakos Baelz — ២០២៣ 
 TROUBLE “WAN”DER! — ២០២៤ 
 Mad POPCORN World! — ២០២៤ 
 Hongami Precious Moment (本噛ぷれしゃすモーメント)  ជាមួយ Tomoya Ohtani — ២០២៤
 Mikkorone × Yatteyanyo!! (みっころね×やってやんよ!!)  ជាមួយ Sakura Miko — ២០២៤
 MafiosA (マフィオーザ) — ២០២៥។

 ចំណុចបន្ថែម 

 ទាក់ទងនឹងឈ្មោះ 

 ក្នុងភាសាជប៉ុន នាមឈ្មោះគាត់ Korone ស្រដៀងពាក្យឈ្មោះ "Corone" (អក្សរជប៉ុន コロネឬコルネ)ជាប្រភេទនំប័ុងផ្អែមមានក្រែមជាស្នូលដូចជាក្រែមសូកូឡា។ Emoji នំគ្រ័រសង់ 🥐 តែងលើកភ្ជាប់ក្រោមហេតុនេះ។

 ពាក្យ Inugami ក្នុងភាសាជប៉ុនជាបង្គុំពាក្យ Inu 犬​ គឺមានន័យថាសត្វឆ្កែ និងពាក្យ Gami 戌神 សំដៅលើព្រលឹងព្រះអ្វីមួយដែលហួសពីមនុស្ស ដូច្នេះគោត្តនាមរបស់គាត់មានន័យថាព្រលឹងឆ្កែ។
 ឈ្មោះកាត់ផ្សេងទៀតមាន "Koro-san" "Doggo" "Koronen"...។

 ទាក់ទងនឹងការឈប់សម្រាកមួយចំនួនដង 

 នៅថ្ងៃទី៩ខែវិច្ឆិកា​ ២០២១ Korone ប្រកាសថានឹងឈប់សម្រាកមួយរយៈពីការផ្សាយរហូតដល់ខែធ្នូដោយសារកើតមានរោគសញ្ញាទាក់ទងនឹងភាពតានតឹងរួមទាំងមានការគេងមិនលក់ ដៃញ័រ និងបញ្ហាទាក់ទងនឹងសម្តីនិយាយ។ ព័ត៌មាន​ក្លែងក្លាយខ្លះត្រូវ​បាន​លេចចេញ មក​ពី​ការ​បក​ប្រែ​ខ្សោយដែល​ថា Korone មាន​ជំងឺ​ប្រព័ន្ធ​ប្រសាទ​ស្វយ័ត ឬ​ជំងឺ​បេះដូង។ តាមពិតទៅ គាត់​តានតឹង​ដោយសារ​ការថ្លឹងតុល្យភាពរវាង​ការងារ​គាត់ច្រើន​ជាមួយ​នឹង​ការមើលថែ​ម្តាយរបស់គាត់។

 នៅថ្ងៃទី៦ខែវិច្ឆិកា ២០២៥ អ្នកគ្រប់គ្រង (Manager) របស់ Korone បានប្រកាសថា Korone ត្រូវឈប់សម្រាកមួយរយៈពេលបណ្តោះអាសន្នពីការផ្សាយដើម្បីមើលថែគ្រួសាររបស់នាង។

 ឯកសារយោង 
!បកប្រែភាគច្រើនពីអង់គ្លេសតែប៉ុណ្ណោះ៖ https://virtualyoutuber.fandom.com/wiki/Inugami_Korone!៕